S T A T U T

___________UDRUGE ________

Na temelju članka 13. Zakona o udrugama (Narodne novine“ broj 74/14.), Skupština __________________ Udruge  na sjednici održanoj dana ________ 2015. godine, donijela je

S T A T U T

(naziv udruge) udruge
I. OSNOVNE ODREDBE

Članak 1.


Ovim Statutom reguliraju se  odredbe o nazivu, sjedištu i području djelovanja udruge, o zastupanju, izgledu pečata, području djelovanja, o ciljevima, te djelatnostima kojima se ostvaruju ciljevi, o ostvarivanju javnosti rada udruge, o članstvu i članarini, pravima, obvezama i stegovnoj odgovornosti članova, o unutarnjem ustrojstvu, o tijelima udruge, njihovom sastavu, ovlastima, načinu odlučivanja, uvjetima i načinu izbora i opoziva, trajanju mandata te odgovornosti članova, imovini i raspolaganju s mogućom dobiti, načinu stjecanja imovine, prestanku postojanja, postupku likvidacije u slučaju prestanka postojanja Udruge , načinu rješavanja sporova i sukoba interesa unutar udruge, izboru i opozivu likvidatora, te postupku s imovinom u slučaju prestanka udruge.

Članak 2.

Naziv udruge je _______________________.


Skraćeni naziv Udruge je _________________.


Sjedište udruge je  ______________________, __________________.


Udruga djeluje na području Koprivničko-križevačke županije.

Članak 3.


___________ udruga je neprofitabilna pravna osoba, i upisana u Registar udruga Republike Hrvatske.
Članak 4.


Udruga ima pečat i štambilj.


Pečat Udruge je okruglog oblika promjera 2,5 cm i sadrži puni naziv Udruge iz čl. 2 ovog Statuta.


Štambilj Udruge je pravokutnog oblika 5 x 2 cm i sadrži puni naziv Udruge iz čl. 2. ovog Statuta.

Članak 5.


Udrugu zastupa predsjednik Udruge.


Upravni odbor može ovlastiti i druge osobe za zastupanje udruge, ukoliko za to postoji potreba.

Članak 6.
Osoba ovlaštena za zastupanje može biti samo punoljetna poslovno sposobna osoba ako joj poslovna sposobnost nije oduzeta u dijelu sklapanja pravnih poslova.
Osoba ovlaštena za zastupanje:
– odgovara za zakonitost rada udruge

– vodi poslove udruge sukladno odlukama skupštine

– odgovorna je za podnošenje skupštini prijedloga godišnjeg financijskog izvješća

– dostavlja zapisnik s redovne sjednice skupštine nadležnom uredu koji vodi registar udruga

– sklapa ugovore i poduzima druge pravne radnje u ime i za račun udruge

– obavlja i druge poslove u skladu sa zakonom, statutom i aktima udruge.

II. PODRUČJE DJELOVANJA

CILJEVI I DJELATNOSTI UDRUGE

Članak 7.
Područje djelovanja Udruge je __________________.
Članak 8.


Ciljevi Udruge su _______________
Članak 9.


Djelatnosti Udruge su:

___________________________________________________________
Članak 10.


Rad Udruge je javan. Javnost rada Udruge ostvaruje se na načine utvrđene ovim Statutom i to:

· pravodobnim izvješćivanjem članstva o radu Udruge i značajnim događajima, pisanim izvješćima,na posebnim skupovima ili na drugi prikladan način;

· putem sredstava javnog priopćavanja.

III. ČLANSTVO UDRUGE

Članak 11.


Svaka fizička i pravna osoba može postati članom Udruge.
Članak 12.


Članom Udruge postaje se upisom u Registar članova koji vodi tajnik Udruge.

Udruga vodi popis članova koji sadrži podatke o osobnom imenu (nazivu), OIB-u, datumu rođenja, datumu pristupanja udruzi, prestanku članstva u udruzi.

Članak 13.


Članovima Udruge izdaje se članska iskaznica.


Izgled, sadržaj i način izdavanja članske iskaznice utvrđuje se posebnom odlukom Upravnog odbora Udruge.

Članak 14.


Upravni odbor određuje iznos članarine za svaku tekuću godinu.

Članak 15.


Prava i obveze članova su:

· plaćanje članarine, 

· bavljenje osnovnom aktivnošću Udruge,

· sudjelovanje u upravljanju poslovima Udruge,

· čuvanje i podizanje ugleda Udruge,

· čuvanje materijalnih dobara i izvršavanje preuzetih obveza.

Članak 16.

Članstvo u Udruzi prestaje:
· dragovoljnim istupom,

· neplaćanjem članarine,

· isključenjem.

Isključeni član ima pravo prigovora Skupštini čija je odluka o isključenju 

konačna.

Članak 17.


Udruga se može udružiti u savez ili zajednicu udruga.


Odluku o udruživanju donosi Skupština.

IV. TIJELA UDRUGE

Članak 18.


Tijela udruge su:

· Skupština,

· Upravni odbor

· Predsjednik

· Nadzorni odbor

· Tajnik

· Stegovna komisija.

Članak 19.


Skupština je najviše tijelo upravljanja Udrugom.


Skupštinu sačinjavaju svi članovi Udruge.

Članak 20.


Skupština može biti redovita, izborna i izvanredna.


Skupština redovito zasjeda najmanje jednom u tijeku godine, dok se izborna sjednica Skupštine održava svake četiri godine.


Sjednicu Skupštine saziva Upravni odbor Udruge na vlastitu inicijativu.


U odluci o sazivanju Skupštine Upravni odbor utvrđuje dnevni red sjednice, te dan i mjesto održavanja sjednice.


Upravni odbor je dužan sazvati sjednicu Skupštine kad to zatraži najmanje jedna trećina članova Udruge ili Nadzorni odbor Udruge.


U svom zahtjevu za sazivanje Skupštine predlagatelji su obvezni predložiti dnevni red sjednice.


Ako Upravni odbor ne sazove sjednicu Skupštine u roku od 15 dana od dana dostave zahtjeva iz stavka 5. ovog članka, sazvati će je predlagatelj (odluka treba sadržavati prijedlog dnevnog reda, te mjesto i dan održavanja sjednice).

Članak 21.


Skupštini predsjedava predsjednik Udruge, a u njegovoj odsutnosti dopredsjednik.


U slučaju odsutnosti predsjednika i dopredsjednika Udruge, Skupština će na početku sjednice javnim glasovanjem odrediti osobu koja će predsjedavati sjednicom.


O radu sjednice vodi se zapisnik koji se trajno čuva u arhivu Udruge.

Članak 22.


Skupština odlučuje pravovaljano ako je nazočna natpolovična većina svih članova Skupštine, a odluke donosi većinom glasova nazočnih članova ako Statutom nije određena posebna većina.

Članak 23.


Skupština Udruge:

· utvrđuje politiku razvitka Udruge,

· donosi i mijenja Statut Udruge,

· donosi financijski plan i zaključni račun,

· donosi i mijenja program rada,

· donosi druge akte i odluke važne za rad Udruge,

· bira i razrješuje dužnosti članove Predsjedništva, Nadzornog odbora i Stegovne komisije,

· bira i  razrješuje dužnosti predsjednika i dopredsjednika Udruge, 

· razmatra i usvaja izvješća o radu Udruge,

· daje smjernice za rad Udruge,

· osniva i imenuje odbore, komisije i slična tijela prema potrebi te im utvrđuje zadatke,

· odlučuje o žalbama članova protiv odluke Stegovne komisije,

· odlučuje o prestanku rada Udruge,

· obavlja i druge poslove određene zakonom ili Statutom.

Upravni odbor

Članak 24.


Izvršne funkcije i druge poslove utvrđene ovim Statutom obavlja Upravni odbor Udruge.

Članak 25.


Upravni odbor Udruge čini 5 (pet) članova.

Upravni odbor je izvršno i operativno kolegijalno tijelo.


Predsjednik Udruge je i predsjednik Upravnog odbora i rukovodi radom Upravnog odbora.

Članak 26.

Upravni odbor:

· bira i imenuje tajnika Udruge,

· bira i imenuje blagajnika Udruge,

· saziva Skupštinu Udruge,

· utvrđuje prijedlog programa rada koji se podnosi skupštini na razmatranje i prihvaćanje,

· utvrđuje prijedlog programa djelatnosti i planova rada,

· brine o izvršenju usvojenog programa rada i provodi odluke Skupštine Udruge,

· upravlja imovinom Udruge,

· podnosi izvješća o radu Skupštine Udruge,

· imenuje komisije i slična tijela prema potrebi te im određuje zadatke,

· obavlja i druge poslove određene Statutom i drugim općim aktima.

Članak 27.


Sjednicu Upravnog odbora saziva predsjednik Udruge.


Odluke Upravnog odbora donose se većinom glasova svih članova Upravnog odbora.


Sjednica Upravnog odbora održava se prema potrebi o čemu odlučuje Predsjednik, a mora se održati najmanje jednom u tri mjeseca.

Članak 28.


Za svoj rad Upravni odbor je odgovoran Skupštini.


Upravni odbor podnosi skupštini godišnje izvješće o svom radu.


Mandat članova Upravnog odbora traje četiri godine.

Članak 29.
Upravni odbor i svaki njegov član mogu podnijeti ostavku ili biti opozvani prije isteka vremena na koje su birani.

Pojedini član Upravnog odbora i Odbor u cjelini mogu biti opozvani ako:

· ne ispunjavaju ovim Statutom utvrđene obveze, 

· postupaju  suprotno  odredbama  ovog  Statuta  i  politici  koju  je  utvrdila 

Skupština, 

· pojedinom članu Upravnog odbora prestaje ova dužnost ako on, odnosno kolektivni član kojeg u Skupštini predstavlja, prestane biti članom Udruge

Nadzorni odbor

Članak 30.


Nadzorni odbor Udruge prati i nadzire rad tijela utvrđenih ovim Statutom.


O svom nalazu i mišljenju obavještava Skupštinu Udruge i organ čiji je rad nadzirao.


Nadzorni odbor utvrđuje da li je djelatnost Udruge u skladu sa zakonom, Statutom i drugim aktima Udruge.


Nadzorni odbor posebno nadzire materijalno i financijsko poslovanje Udruge.

Članak 31.


Nadzorni odbor ima 3 (tri) člana:


Mandat članova Nadzornog odbora traje četiri godine.


Sjednice Nadzornog odbora održavaju se prema potrebi.


Nadzorni odbor donosi odluke većinom glasova članova Nadzornog odbora.

Predsjednik Udruge

Članak 32.


Predsjednika Udruge bira Skupština na mandat od četiri godine.


Predsjednik Udruge je po funkciji ujedno i predsjednik Upravnog odbora.

Članak 33.


Predsjednik:

· zastupa Udrugu,

· pokreće rasprave o određenim pitanjima iz djelokruga Skupštine i Upravnog odbora Udruge,

· brine se o upoznavanju javnosti s radom Skupštine i njezinih tijela,

· rukovodi radom Skupštine i Upravnog odbora,

· obavlja i druge poslove utvrđene ovim Statutom.

Predsjednik Udruge podnosi izvješće o svom radu Upravnom odboru i Skupštini Udruge.

U slučaju odsutnosti ili spriječenosti, predsjednika u svim poslovima zamjenjuje dopredsjednik Udruge.


Tajnik Udruge

Članak 34.


Tajnika Udruge bira i imenuje Upravni odbor na mandat od četiri godine za obavljanje stručno-administrativnih poslova u Udruzi.


Tajnik Udruge vodi registar članova.


Stegovna komisija

Članak 35.


Članovi Udruge stegovno odgovaraju za povredu svojih članskih dužnosti utvrđenih Statutom i drugim aktima.


Stegovni postupak provodi Stegovna komisija sastavljena od 3 (tri) člana koje bira i opoziva Skupština.


Zahtjev za pokretanje stegovnog postupka može podnijeti Upravni odbor, Nadzorni odbor ili najmanje jedna desetina članova Skupštine.


Mandat članova Stegovne komisije traje četiri godine.

Članak 36.


 U stegovnom postupku mogu se izreći slijedeće stegovne mjere:

· opomena,

· isključenje iz Udruge.

Odluke se donose većinom glasova članova Stegovne komisije.

Članak 37.


Protiv odluke Stegovne komisije može se, u roku od 15 dana, računajući od dana dostave odluke, podnijeti žalba Skupštini.


Skupština je dužna riješiti žalbu u roku od 30 dana računajući od dana dostave žalbe.

Članak 38.


Za rad u pojedinim područjima djelovanja Udruge, skupština ili Upravni odbor mogu osnovati stalne ili povremene komisije i druga radna tijela


Odlukom o osnivanju komisija ili radnih tijela utvrđuje se njihov sastav, zadaća, vrijeme za koje se osnivaju i odgovornost za obavljene poslove.

Izbor i opoziv likvidatora

Članak 39.

Likvidatora bira i opoziva Upravni odbor. 

Likvidator je ovlašten zastupati Udrugu tijekom likvidacijskog postupka.

Likvidator može biti fizička ili pravna osoba koja udovoljava zakonskim uvjetima za zastupanje Udruge tijekom likvidacijskog postupka.

Likvidator se bira na neodređeno vrijeme.

Likvidator ima pravo na naknadu troškova za svoj rad iz sredstava Udruge u visini koju određuje Upravni odbor na prvoj sjednici nakon njegova imenovanja. 

Likvidator može biti opozvan iz razloga zbog kojih se može razriješiti i pojedini član Upravnog odbora iz članka 29. stavka 2. ovog Statuta.

V. IMOVINA UDRUGE I NAČIN STJECANJA IMOVINE

Članak 40.
Imovinu udruge čine novčana sredstva koja je udruga stekla uplatom članarina, dobrovoljnim prilozima i darovima, novčana sredstva koja udruga stekne obavljanjem djelatnosti kojima se ostvaruju ciljevi, obavljanjem djelatnosti sukladno članku 31. ovog Zakona, financiranjem programa i projekata udruge iz državnog proračuna i proračuna jedinica lokalne i područne (regionalne) samouprave te fondova i/ili inozemnih izvora, kao i druga novčana sredstva stečena u skladu sa zakonom, njezine nepokretne i pokretne stvari, kao i druga imovinska prava.

 Udruga može raspolagati svojom imovinom samo za ostvarivanje ciljeva i obavljanje djelatnosti određenih statutom udruge, u skladu sa zakonom.
Članak 41.


Izvješće o materijalno-financijskom poslovanju Nadzorni odbor podnosi Skupštini na razmatranje i prihvaćanje.


Udruga vodi poslovne knjige i sastavlja financijska izvješća prema propisima kojima se uređuje način financijskog poslovanja i vođenja računovodstva neprofitnih organizacija.
Odgovornost za obveze

Članak 42.

 Za svoje obveze udruga odgovara svojom cjelokupnom imovinom.

Članovi udruge i članovi njezinih tijela ne odgovaraju za obveze udruge.

Nad udrugom se može provesti stečaj, sukladno zakonu.

Odgovornost za štetu

Članak 43.

Udruga i osobe ovlaštene za zastupanje udruge za štetu učinjenu u udruzi ili udruge prema trećim osobama odgovaraju sukladno općim propisima o odgovornosti za štetu.
VI. PRESTANAK RADA UDRUGE

Članak 44.


Udruga prestaje s radom u slučajevima predviđenim zakonom.
U slučaju prestanka postojanja temeljem odluke Skupštine, ista donosi odluku o prestanku postojanja Udruge dvotrećinskom većinom glasova od ukupnog broja članova Skupštine Udruge. 
U slučaju prestanka postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, a na osnovi odluke skupštine.
Udruga nema pravo svoju imovinu dijeliti svojim osnivačima, članovima Udruge, osobama ovlaštenima za zastupanje, zaposlenima ili s njima povezanim osobama. Ako se u slučaju prestanka postojanja Udruge iz bilo kojih razloga ne može provesti postupak s imovinom Udruge koji je Udruga odredila svojim statutom, preostalu imovinu stječe jedinica lokalne samouprave na čijem je području sjedište Udruge. 

Način rješavanja sporova i sukoba interesa unutar udruga

Članak 45.

Sve međusobne sporove iz članstva u udruzi i/ili aktivnostima u sklopu djelovanja Udruge, članovi se obvezuju riješiti mirnim putem uz arbitražu Upravnog odbora.

VII. PRIJELAZNE I ZAVRŠNE ODREDBE

Članak 46.


Statut Udruge donosi skupština većinom glasova ukupnog broja članova u Skupštini nakon provedene rasprave. 
Statut Udruge je temeljni akt Udruge i svi drugi opći akti moraju biti u skladu s odredbama Statuta.

Prijedlog za izmjenu Statuta mogu dati članovi Upravnog odbora ili dvotrećinska većina redovitih članova Udruge. 
Članak 47.


Tumačenje odredbe ovog Statuta daje Skupština Udruge.


Tumačenje drugih akata daje Upravni odbor Udruge i predsjednik.

Ovaj Statut kao sve normativne akte Udruge potpisuje Predsjednik Udruge.

 U slučaju likvidacije Udruge Upravni odbor ovlašćuje osobu za provedbu postupka likvidacije koja ne mora biti član Udruge.
Članak 48.


Ovaj Statut stupa na snagu danom donošenja.

U --------------------------------------------------------- godine.

Predsjednik Udruge:







____________________________
